**Töövõtulepingu K-0-38/24/5623LP lisa nr 1**

TÖÖVÕTULEPINGU TINGIMUSTE MUUTMISE KOKKULEPE

mai 2024

Vastavalt Kaitseliidu ja Kuubik Projekt OÜ vahel sõlmitud töövõtulepingule nr K-0-38/24/5623LP on Lääne maleva staabihoone katuselahenduse rekonstrueerimise ehitusprojekti koostamise osas Töövõtja poolt projektijuhiks hr Preet Russak ning töövõtulepingu täitmise tähtajaks 20.05.2024.

Tulenevalt Kaitseliidu kui Tellija poolt esitatud täiendavast vajadusest lisada rekonstrueerimise ehitusprojekti mahtu hoone teisel korrusel asuv terrass muutus töö maht olulisel määral.

Sellest tulenevalt palus Kaitseliit kui Tellija esitada Töövõtjal lisatöö osas hinnapakkumus. Töövõtja esitas Kaitseliidule lisatöö teostamise osas hinnapakkumuse maksumusega 1375.- eurot, millele lisandub käibemaks. Tulenevalt töö mahu suurenemisega soovis Töövõtja lepingu tähtaja pikendamist kahe nädala võrra.

Riigihangete seaduse §123 lg 4 sätestab, et hankelepingut võib muuta, kui muudatuse põhjustavad hoolsale hankijale ettenägematud asjaolud, kusjuures hankelepingu üldist olemust ei muudeta ja ühegi muudatuse tulemusena ei suurene hankelepingu maksumus rohkem kui 50 protsenti hankelepingu algsest maksumusest.

Tulenevalt RHS §123 lg 4 ning vastavalt eelpool toodule leppisid Kaitseliit ja Kuubik Projekt OÜ kokku töövõtulepingu muutmises järgnevalt:

1. Töövõtulepingu punktis 2.1. kokkulepitud tähtaja osas järgmises sõnastuses „Töövõtja kohustub täitma Lepinguga võetud kohustused hiljemalt 03.06.2024“.

2. Töövõtulepingu punktis 4.1. kokkulepitud lepingu tasu osas järgmises sõnastuses „Tellija kohustub Töövõtjale tasuma Lepingu punktis 1.1. nimetatud kohustuste täitmise eest 14 275 € (neliteist tuhat kakssada seitsekümmend viis EUR), millele lisandub käibemaks 3 140,5 € (kolm tuhat ükssada nelikümmend koma viis EUR), kokku 17 415,5 € (seitseteist tuhat nelisada viisteist koma viis EUR).

Töövõtulepingu tähtaja pikendamise ja tasu summa muutmisega ei kaasne mõju muudele lepingu olulistele tingimustele. Töövõtulepingu tingimuste muutmise kokkulepe on allkirjastatud digitaalselt.

*/allkirjastatud digitaalselt/ /allkirjastatud digitaalselt/*

Tellija Töövõtja

Toomas Kuningas Preet Russak

Kaitseliidu peastaap Kuubik Projekt OÜ

Kinnisvaraosakonna juhataja